????ที่ตั้ง????
เป็นเรือจอดขายอยู่ใกล้กับท่าน้ำแม่กลอง อยู่หลังวัดหลวงพ่อบ้านแหลม จอดรถในวัดแล้วเดินไปได้ค่ะ

????บรรยากาศร้าน????
ร้านเป็นเรือหางยาวจอดขายอยู่แถวท่าน้ำแม่กลอง เริ่มขายประมาณ 4 โมงเย็นเป็นต้นไปค่ะ ไม่มีโต๊ะนั่งนะคะ แต่ที่ร้านจะมีผ้าคล้ายผ้าเช็ดเท้าหนาๆวางไว้ให้พร้อมเครื่องปรุงตั้งไว้เป็นจุดๆบนโป๊ะ แต่บอกเลยว่าที่นั่งไม่พอค่ะ บางคนนั่งบนพื้นโป๊ะไปเลยก็มี ส่วนใหญ่เป็นคนในพื้นที่ค่ะ สั่งกันคนละชาม แถมสั่งกลับบ้านอีกเป็นสิบๆถุง ที่สำคัญสำหรับร้านนี้คือวิวแม่น้ำที่สวยมากค่ะ บอกเลยมีแต่ร้านแพงๆที่จะได้บรรยากาศสวยๆแบบนี้ แต่ร้านนี้จ่ายค่าอาหารขั้นต่ำแค่ 15฿ ก็ได้กินข้าวพร้อมบรรยากาศสวยงามได้แล้วค่ะ

????เมนูที่สั่ง????
มาสมุทรสงครามสิ่งที่พลาดไม่ได้สำหรับนักชิม และผู้ที่ชื่นชอบอาหารพื้นเมือง คือ ข้าวแห้งค่ะ
ปกติจะมีทั้งข้าวแห้งใส่หมู ไก่ เป็ด แต่ร้านนี้จะมีแค่เป็ดกับไก่ค่ะ ในราคา 15฿ เท่านั้นค่ะ!!!
แต่ถ้าใครไม่ชอบกินแบบแห้งก็มีแบบน้ำนะคะ สามารถเลือกได้ตามใจชอบค่ะ

????ข้าวแห้งเป็ด@15฿????
⭐️⭐️⭐️⭐️⭐️
ก่อนอื่นต้องต่อคิวเพื่อสั่งอาหาร และถือชามมาที่นั่งเองนะคะ???? หน้าตาก็เหมือนข้าวต้มเป็ดที่ไม่ใส่น้ำเลยค่ะ ที่ร้านจะมีทั้งเนื้อเป็ด เครื่องในเป็ด และข้อเป็ด ใส่รวมๆกันพร้อมเลือด ใส่แตงกวา ต้นหอม ผักชี และเครื่องปรุงอีกนิดหน่อยผสมๆกัน รสชาติออกเค็มๆ แต่อร่อยกลมกล่อมมากๆค่ะ อร่อยมากๆค่ะ????????????

ปล.ถ้าใครต้องการลอง ควรพกกระดาษหนังสือพิมพ์ไปด้วยนะคะ จะได้ปูนั่งและทิ้งไปได้เลย เพราะจะได้นั่งสบายๆกันไปเลยค่ะ???? และที่สำคัญควรซื้อน้ำไปเองนะคะ เพราะที่ร้านไม่มีขายค่ะ